Budō
Budō () on yhteisnimitys japanilaisille itsepuolustus- ja taistelutaidoille. Budolajeissa pyritään kehittämään harjoittelijan fysiikkaa ja kehollisia taitoja mutta myös harjoittelijaa henkisesti ja sosiaalisesti. Tässä budōn harjoittelu eroaa länsimaisesta kilpaurheilukäsitteestä, jossa harjoittelijan fyysistä suorituskykyä kehitetään kilpailussa pätemiseksi. Budōssa saatetaan kilpailla, mutta budōa ei harjoitella kilpailua varten, vaan kilpailu budōssa on vain yksi budōn harjoittelumuoto muiden joukossa, eikä edes tärkein niistä. Kaikissa budōlajeissa ei kilpailla, edes harjoittelumielessä. Budōn harjoittelua ei myöskään mielletä ikäsidonnaiseksi, vaan sitä on mahdollista harjoitella kuolemaan asti taidossa jatkuvasti kehittyen.
Buddhaluonto
Buddhaluonto on buddhalaisuuden keskeisin termi, jonka varaan kaikki Buddhan opetukset rakentuvat. Se viittaa kaikkissa tietoisissa olennoissa piilevään potentiaaliin saavuttaa valaistuminen oikean harjoituksen myötä. Buddhan opetusten mukaan pakollinen jälleensyntyminen ja valaistumisen saavuttamattomuus johtuu sokeudesta nähdä oma buddhaluonto.